S-8528/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 29. desember 2020, á hendur N-x-x-

M-x-x M-x-x, kt. [...], [...], [...], fyrir eftirtalin hegningar- og umferðarlagabrot framin í Reykjavík, nema annað sé tekið fram:

1. Fyrir þjófnað, með því að hafa laugardaginn 17. mars 2018, í vínbúð ÁTVR við Stuðlaháls 2, í félagi við V-x-x L-x-x, [...], og A-x-x L-x-x, kt. [...], stolið flösku af áfengi að verðmæti kr. 7.799 með því að V-x-x setti flöskuna innanklæða á A-x-x meðan ákærði stóð fyrir þeim.

Telst brot þetta varða við 1. mgr. 244. gr. almennra hegningarlaga nr. 19/1940.

2. Fjársvik í félagi við aðra menn, með því að hafa fimmtudaginn 5. júlí og föstudaginn 13. júlí 2018 á bensínstöðvum N1 við Bíldshöfða og Ártúnshöfða, eftir að fengið N1 kort í eigu [...] sem félagi hans hafði komist yfir, í heimildarleysi og blekkingarskyni svikið út vörur og eldsneyti báða dagana með því að hafa framvísað og notað kortið til að greiða fyrir vörur og eldsneyti samtals kr. 5.797, og þannig skuldfært andvirðið á reikning S-kk-ef.

Telst brot þetta varða við 248. gr. almennra hegningarlaga nr. 19/1940.

3. Fyrir þjófnað, með því að hafa laugardaginn 20. júlí 2019, í verslun Hagkaups við Litlatún 1 í Garðabæ, í félagi við þrjá aðra menn, stolið 18 flöskum af ilmum samtals að verðmæti kr. 178.482 þannig að ákærði ásamt félögum sínum tóku saman flöskurnar í versluninni og settu í handtösku sem einn þeirra gekk með út úr versluninni.

Telst brot þetta varða við 1. mgr. 244. gr. almennra hegningarlaga nr. 19/1940.

4. Umferðarlagabrot, með því að hafa, aðfaranótt þriðjudagsins 23. júlí 2019, ekið bifreiðinni [...]óhæfur til að stjórna henni örugglega vegna áhrifa ávana- og fíkniefna (í blóði mældist 0,5 ng/ml af tetrahýdrókannabínól) frá Flugstöð Leifs Eiríkssonar í Reykjanesbæ og um Reykjanesbraut, uns lögregla stöðvaði aksturinn.

Telst brot þetta varða við 1., sbr. 2. mgr. 50. gr., sbr. og 1. mgr. 95. gr. umferðarlaga nr. 77/2019.

5. Fyrir þjófnað, með því að hafa miðvikudaginn 9. október 2019, í verslun Elko við Skeifuna 7, í félagi við D-x-x C-x-x, [...] stolið heyrnartólum að verðmæti kr. 11.985.

Telst brot þetta varða við 1. mgr. 244. gr. almennra hegningarlaga nr. 19/1940.

6. Fyrir þjófnað, með því að hafa laugardaginn 19. október 2019, í verslun Elko við Skógarlind 2 í Kópavogi, í félagi við D-kvk-þf C-x-x, [...]. stolið raftækjum samtals að verðmæti kr. 63.470.

Telst brot þetta varða við 1. mgr. 244. gr. almennra hegningarlaga nr. 19/1940.

7. Umferðarlagabrot, með því að hafa aðfaranótt laugardagsins 29. febrúar 2020, ekið bifreiðinni [...] sviptur ökurétti og óhæfur til að stjórna henni örugglega vegna áhrifa áfengis og ávana- og fíkniefna (í blóði mældist 2,6 ng/ml af tetrahýdrókannabínól og vínandamagn 0,69‰) og gegn einstefnu á Klapparstíg, uns lögregla stöðvaði aksturinn.

Teljast brot þessi varða við 3. mgr. 7. gr., 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 94. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Ákærði sótti þing við þingfestingu málsins 24. febrúar sl. ásamt verjanda sínum G-kk-þgf S-x-x R-kk-þgf lögmanni. Að ósk verjanda ákærða var málinu frestað til 24. mars sl. þar sem verjandi hafið ekki fengið gögn í málinu. Ákærði sótti ekki þing við þá fyrirtöku og var málinu frestað á ný til 28. apríl sl. Ákærði sótti heldur ekki þing þann dagen verjandi óskaði eftir að málin yrði frestað til dagsins í dag og gerði kröfu um hæfilega málsvarnarþóknun sér til handa. Ekki var sótt þing af hálfu ákærða í dagog hafði hann ekki boðað forföll. Ákærða var birt ákæra og fyrirkall 20. janúar sl. þar sem þess var getið að fjarvist hans yrði metin til jafns við það að hann viðurkenni þau brot sem hann sé ákærður fyrir og að dómur yrði lagður á málið að honum fjarstöddum. M álið verður því dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 21. desember 2020, hlaut ákærði sektardóm 23. október 2019 fyrir fíkniefnalagabrot og ýmis brot gegn umferðarlögum, þar á meðalakstur undir áhrifum ávana- og fíkniefna.

Með dóminum var ákærði jafnframt sviptur ökurétti í fjögur og hálft ár frá 19. nóvember 2019 að telja. Brot ákærða samkvæmt ákæruliðum nr. 1, til og með nr. 6, voru framin fyrir uppsögu framangreinds dóms og verður honum því gerður hegningarauki vegna þeirra nú, sbr. 78. gr. almennra hegningaralaganr. 19/1940.

Við ákvörðun refsingar verður því við það miðað að með brotum samkvæmt ákærulið nr. 7 hefur ákærði í annað skipti innan ítrekunartíma í skilningi 71. gr. almennra hegningarlaga nr. 19/1940 gerst sekur um akstur undir áhrifum ávana- og fíkniefna. Þá horfir það til þyngingar refsingunni að brot samkvæmt ákæruliðum nr. 1, 2, 3, 5 og 6 framdi ákærði í félagi við aðra menn, sbr. 2. mgr. 70. gr. almennra hegningarlaga.

Með hliðsjón af sakarefni þessa máls þykir refsing ákærða hæfilega ákveðin fangelsi í 90 dagaen fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 3 ár og 2 mánuði frá 1 8. maí 2024 að telja.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 94.240 krónur, að meðtöldum virðisaukaskatti, og 203.535 krónur í annan sakarkostnað.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, N-x-x- M-x-x M-x-x, sæti fangelsi í 90 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 3 ár og 2 mánuði frá 18. maí 2024 að telja.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 94.240 krónur og 203.535 krónur í annan sakarkostnað.

A-kvk-nf S-kvk-nf